
A Magyar Honvédség új lövész harcjárműveinek erődítési és álcázási lehetőségei (Lynx, Gidrán)

A TDK dolgozatom témájának a Magyar Honvédség új lövész harcjárműveinek erődítési és álcázási lehetőségeit választottam, azon belül is főként az erődítés részt a Gidránra és a Lynxre vonatkozóan. Az álcázás általánosabb jellegű, viszont főként a harcjárművek álcázására korlátozódik.
Személyes indokom a témaválasztás kapcsán, hogy tanulmányaim során a katonai műszaki szakma ezen területei fogtak meg leginkább, így egyértelmű volt számomra, hogy evvel a témával foglalkozzak a későbbiekben.
A dolgozat során három fő célkitűzést jelöltem meg, amelyet kutatásaimmal támasztottam alá és válaszoltam meg. A legfőbb aktualitása a témának abban rejlik, hogy az újonnan beszerzett lövész harcjárműveknek nincsen jelenleg rájuk szabott erődítési rendszabályai, valamint modern álcázási módjai és eszközei. Az első célkitűzésem a harcjárműveknek saját egyedi tüzelőállást tervezek. A második, hogy a harcjárműveknek a magyar terephez igazodó színekből terepmintákat készítsek, amelyeket fel lehet használni álcafestéshez vagy adott esetben az álcázó eszközöknek mintája/színeként is. A harmadik célkitűzés, hogy olyan modern eszközöket és álcázó rendszereket mutassak be, amelyek modernizálhatják és elősegíthetik a vizsgált harcjárművek álcázását.
A dolgozat első fejezetében a műszaki támogatáson belül mutatom be az adott szakterületek történelmét, fejlődését röviden, illetve az erődítés és álcázás jelenlegi és általános érvényű alapelveit.
A második fejezetben magukat a haditechnikai eszközöket mutatom be, azoknak a kialakulását, fejlesztését, valamint összehasonlítom a jelenlegi eszközöket az eddig vagy korábban rendszerben levő elődiekkel, bemutatva miben mutatnak fejlődést az újonnan rendszeresített lövész harcjárművek.
A harmadik fejezetben magukat az erődítési és álcázási lehetőségeket mutatom be. Három különböző tüzelőállást készítettem az egyes harcjárműveknek különféle tüzelési szektorokkal. Megvizsgáltam a magyarországi növényeket és annak színeit, valamint általánosságban az állatvilág különféle álcázási módjait is. Ezek következtetéseit levonva készítettem el a színeket, valamint a mintákat. Utoljára ebben a fejezetben bemutattam különféle modern álcázási módokat és eszközöket.
A dolgozat során a kitűzött célokat elértem és megoldásokat találtam az adott problémákra, azonban a téma további kutatást is feltételez, mivel nem teljes, de egy jól összefoglalt kiindulási alapot adhat.



